《芙蓉花》
宋代·董嗣杲

如馆如城几艳丛，拒霜不觉老西风。
曼卿人见骑驴去，丁度仙游按辔空。
惆怅二公皆死谶，浅深十里尚秋红。
且图席地看花醉，肯羡豪家绣褥工。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。